《舟中望金山寺》
宋代·华镇

小山苍翠出江流，山上精庐望外幽。午影楼台连北固，夜声钟外到扬州。

客帆飞过朱栏角，沙鸟归栖碧瓦沟。南去北来长扰扰，画桡何日暂迟留。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。